I 2009 hadde bedriftsidrettslaget på Meteorologisk institutt 71 hovedmedlemmer. I 2010 håper vi selvsagt på at enda flere melder seg inn. Medlemskap i Meteorologen BIL og deltagelse i aktivitetene er en veldig fin måte å bli kjent med andre kolleger på.

Bedriftsidrettslaget er helt avhengig av ansattes bidrag og interesse. Styret sine 7 medlemmer samt gruppelederne er i hovedsak de som bidrar til faste treninger og sosiale sammenkomster, men aktivitetsnivået er svært avhengig av oppslutningen. Derfor oppfordres alle til å betale medlemskontingenten, samt delta i så mange arrangementer som mulig.

Medlemskontingenten er: 125 kr. pr. person

Medlemskontingenten kan enten betales inn på konto 1600 13 28682 (merk innbetalingen med “Medlemskontingent MBIL” samt ditt navn) eller direkte til kasserer i idrettslaget.

Det finnes flere fordeler med å være hovedmedlem av Meteorologen BIL:

Prisen for å delta på ulike arrangementer i regi av idrettslaget er betraktelig mindre, som f.eks. inngangsprisen til den årlige skifesten.

Det er mulig å få refundert deler av deltageravgifter ved ulike konkurranser.

Sist, men ikke minst, vil du som medlem sørge for at det er mulig å opprettholde det fine aktivitetstilbudet på instituttet. Vi trenger interesse blant de ansatte for å kunne fortsette med aktiviteter i de faste treningsgruppene, samt alle de ulike arrangementene som idrettslaget har gjennom året.